Salamin, Salamin

Ang "Salamin, Salamin" ay isang awiting inirekord ng P-pop girl group na BINI. Inilabas ito bilang ang ikatlong single ng kanilang debut extended play (EP) na Talaarawan noong Marso 8, 2024.

 Sanligan at pagpapalabas 
Matapos ipakilala ang kanilang awiting "Karera" at ang sleeper hit na "Pantropiko" bilang mga pre-release single para sa kanilang paparating na extended play, binitawan ng pangkat ang album na Talaarawan kasama ang lead single nitong "Salamin, Salamin" noong Marso 8, 2024, sa Pandaigdigang Araw ng Kababaihan, upang iayon sa adhikain ng girl group na magbigay-kapangyarihan sa kababaihan. Isang katangang music video ang naipadala sa YouTube sa parehong araw at umabot ito ng mahigit isang milyong manonood noong Marso 27, sa loob ng halos tatlong linggo ng paglabas nito.

Yari
Ang awiting "Salamin, Salamin" ay inilarawan bilang isang bubblegum pop na awitin na "perpektong nakakuha ng mga paru-parong iyong nakukuha kapag bumubulusok sa isang crush. Ang track na ito ay nilikha nina Mat Olavides at Bojam at sinulat nina John Michael Conchada, Paula Rose Alcasid, at Paulo Miguel Rañeses.

 Pagtanggap 
Itinuturing ito sa isang pagsusuri sa Rappler bilang nakapagpapaalaala sa masiglang alindog at nostalhikong mga tema na itinaguyod sa nauna nilang single na Talaarawan, ang awiting Pantropiko. Ang pariralang "eyyy," na kasama sa lirika ng kanta, ay naging tanyag din sa paraan ng pananalita ng mga Pilipino at naugnay sa langkap ng Bini na si Sheena.

Noong Disyembre 5, 2024, kinilala ang "Salamin Salamin" bilang Top 1 music video ng taong 2024 sa YouTube sa Pilipinas, habang ang lyric video nito ay napunta sa ikawalong puwesto.

 Komersyal na pagganap 
Kasabay ng tagumpay sa mundo ng online ng dating single ng Bini na "Pantropiko" sa hatirang pangmadla na TikTok, ang "Salamin, Salamin" at Talaarawan ang nanguna sa girl group na maging OPM na pambabaeng artista na may pinakamataas na streams sa Spotify, gayundin ang grupong P-pop na may pinakamaraming buwanang tagapakinig sa mga online music streaming platform.

Pumasok sa chart ng Billboard Philippines Songs ang awiting ito sa ika-10 pwesto bilang sa isyu ng Abril 20, 2024. Ang awiting ito, kasama ng "Pantropiko" na umabot sa isang bagong tuktok sa ika-5 pwesto na parehong nagawa ng Bini na maging unang grupong sikat na musikang Pilipino na magkaroon ng maramihang mga lahok sa tsart at ang unang P-pop group na may mga lahok sa loob ng ika-10 pwesto. Tatlong buwan matapos itong ipalabas, ang "Salamin, Salamin" ay nangunguna sa tuktok ng tsart sa isyu ng Hunyo 8, 2024, na nagpatalsik sa chart-topper ng nakaraang linggo na "Pantropiko" at nag-iskor sa girl group ng kanilang pangalawang number one hit ng Billboard.

 Mga halaw 
Ginamitan ng remake ang kanta na ginanap ng Bini sa isang patalastas para sa online shopping app na Shopee, kasabay ng opisyal na pag-endorso ng pangkat sa tatak na iyon. Isang parodya ng awitin na pinamagatang "Salarin, Salarin" ay inilabas sa comedy show Bubble Gang sa GMA Network noong Setyembre 29, 2024.

 Mga tsart 
+Pagtatanghal sa tsart para sa "Salamin, Salamin" Tsart (2024) Pinakamataas
na posisyon Pilipinas (Billboard)"Philippines Songs (Week of June 8, 2024)". Billboard. Archived from the original on June 4, 2024. Retrieved June 8, 2024. 1 Pilipinas (Philippines Hot 100) 2 Pilipinas (Top Philippine Songs) 2

 Mga karangalan 
+ GantimpalaTaonKategoryaResultMyx Music Awards2024Pop Video ng Taon P-pop Awards2024Kanta ng Taon Music Video ng Taon Disenyo ng Produksyon sa Music Video 

 Mga sanggunian

Karagdagang pagbabasa